سرحان سرحان

سرحان بشارہ سرحان (پیدائش: 19 مارچ 1944ء) ایک فلسطینی-اردنی شہری ہے جس نے امریکی سینیٹر رابرٹ ایف کینیڈی کو 5 جون 1968ء کو فائرنگ کر کے زخمی کر دیا تھا؛ اسی کے اگلے دن ہی ایف کینیڈی انتقال کر گئے تھے۔ عدالت نے مقدمہ کے نتیجہ میں ملزم کو جرم کا مرتکب پایا اور اسے عمر قید کی سزا سنائی تھی۔ وہ اب بھی سان ڈائیگو کاؤنٹی، کیلی فورنیا کے ایک قید خانے میں سزا کاٹ رہا ہے۔

ابتدائی زندگی 
سرحان کی پیدائش یروشلم، انتداب فلسطین کے ایک عرب فلسطینی مسیحی خاندان میں ہوئی۔ مغربی کنارے میں پلنے والا سرحان بچپن ہی میں اپنے بھائی سے محروم ہو گیا جو عرب اسرائیلی تنازع کے دوران مخالف توپوں سے بچ کر اِدھر اُدھر بھاگنے کے دوران مر گیا تھا، اس کی وجہ سے ننھے سرحان کو گہرا صدمہ لگا تھا۔

جب سرحان 12 سال کا ہوا تو اس کا خاندان ریاستہائے متحدہ امریکا چلا گیا، پھر مختصر عرصے تک نیو یارک میں رہنے کے بعد کیلی فورنیا منتقل ہو گیا۔ الٹاڈینا میں وہ ایلیوٹ جونیئر ہائی اسکول میں پڑھا پھر پاساڈینا میں جان میور ہائی اسکول اور پاساڈینا سٹی کالج سے تعلیم حاصل کی۔ سرحان کا والد بشارہ ایک جابر آدمی تھا جو اکثر اپنے بیٹوں کو بے رحمی سے پیٹا کرتا تھا۔ خاندان کے کیلی فورنیا منتقل ہونے کے فوراً بعد بشارہ اکیلا مشرق وسطی واپس آ گیا تھا۔ بیس سال کی عمر میں
جب سرحان کا  قد اور  وزن تھا، وہ گھڑ سوار کی تربیت حاصل کرنے کے لیے کورونا، کیلی فورنیا چلا گیا اور اصطبل میں کام کیا، لیکن ایک دوڑ کے حادثے کے دوران میں اسے سر پر چوٹ آئی جس کی وجہ سے وہ نوکری سے ہاتھ دھو بیٹھا۔

سرحان کبھی امریکی شہری نہ بن سکا لیکن اس کی اردنی شہریت باقی رہی جب وہ بالغ ہوا تو اس نے کئی دفعہ اپنے فرقے تبدیل کیے مثلاً اصطباغی سے سیونتھ ڈے ایڈونٹسٹ ہونا۔ پھر سنہ 1966ء میں اس نے روزی کروشی عقیدہ اپنا لیا۔

حوالہ جات 

1944ء کی پیدائشیں
اردنی بیرون ملک قید افراد
اردنی سزائے موت یافتہ قیدی
اردنی قاتل
اردنی قاتل قرار شخصیات
اردنی قوم پرست
اردنی مسیحی
بقید حیات شخصیات
بیسویں صدی کے مجرمین
ریاستہائے متحدہ کو اردنی تارکین وطن
ریاستہائے متحدہ کو فلسطینی تارکین وطن
فلسطینی بیرون ملک قید افراد
فلسطینی سزائے موت یافتہ قیدی
فلسطینی قاتل
فلسطینی قاتل قرار شخصیات
فلسطینی مسیحی
فلسطینی نژاد اردنی شخصیات
یروشلم کی شخصیات
لاس اینجلس عظمی کی شخصیات
اردنی کمیونسٹ
فلسطینی کمیونسٹ
Short description is different from Wikidata